tomron87/hebrew-wikipedia-sentences-corpus huggingface dataset:
לכל נקודה בקבוצת קנטור אפשר להתאים ייצוג טרינארי של מספר בקטע .
שלב ראשון: עבור בקטע נסתכל בשני תת-הקטעים המתקבלים מבניית קבוצת קנטור: אם בקטע השמאלי יותר - נרשום בספרה הראשונה בפיתוח, אם הוא בקטע הימני יותר - נרשום .
שלב שני: נסתכל בתת-הקטע שבו מוכל.
נסתכל על תתי-הקטע שלו המתקבלים מקבוצת קנטור: אם בקטע השמאלי יותר - נרשום בספרה השנייה בפיתוח, אם הוא בקטע הימני יותר - נרשום .
שלב : נסתכל בתת-הקטע שבו מוכל.
נסתכל בשני תת-הקטעים המתקבלים מבניית קבוצת קנטור: אם בקטע השמאלי יותר - נרשום בספרה מספר בפיתוח, אם הוא בקטע הימני יותר - נרשום .
לפי הלמה של קנטור נקבל שחיתוך בן מנייה של כל הקטעים האלה יתכנס לנקודה יחידה ובאמצעות הבניה לעיל הראנו את הצגתו בצורה טרינארית.
מתיאור זה ברור גם איך אפשר לשכן כל מספר שבפיתוח הטרינארי שלו מופיעים רק הספרות או בקבוצת קנטור.
מכאן, ברור מדוע ההתאמה בין שתי הקבוצות היא חד-חד-ערכית ועל.
נותר להוכיח שקבוצת כל המספרים בעלי פיתוח טרינארי שלא מופיעה בו הספרה אינה בת מנייה.
אכן, ההתאמה(פונקציית קנטור) היא התאמה חד-חד-ערכית ועל בין קבוצת קנטור לקטע .
הוכחה קומבינטורית: נראה שיש מספרים בקבוצת קנטור, על ידי הגדרת פונקציה חד-חד ערכית מהקבוצהשל כל הסדרות האינסופיות של אפסים ואחדים, לתוך קבוצת קנטור .
בהינתן סדרה של אפסים ואחדים, נתאים לה סדרת קצוות שמאליים של קטעים שהופיעו בבניה של קבוצת קנטור:
נתבונן בשני הקטעים של השלב הראשון בבניה.
אם , ניקח את קצהו (השמאלי) של הקטע השמאלי.
ואם לא, ניקח את קצהו (השמאלי) של הקטע הימני.
נתבונן בקטע שבחרנו בשלב הראשון.
בשלב השני, הקטע הוחלף בשני קטעים קצרים יותר.
אם , ניקח את קצהו (השמאלי) של הקטע השמאלי מביניהם.
ואם לא, ניקח את קצהו (השמאלי) של הקטע הימני מביניהם.
באופן כללי, בשלב נתבונן בקטע שבחרנו בשלב ; בשלב הנוכחי, הוחלף קטע זה בשני קטעים קצרים יותר.
קיבלנו סדרה עולה של מספרים בקבוצת קנטור.
הקבוצה חסומה (למשל, על ידי הקצה הימני של הקטע ממנו התחלנו), ולכן מתכנסת לגבול, שנסמנו .
נתאים לסדרה הנתונה את המספר שהוגדר בצורה הזאת.
ההתאמה היא חד-חד ערכית, כיון שעבור שתי סדרות שונות, ישנו מקום בו הסדרות שונות, ובמקום זה נבחרו קצוות של קטעים שונים.
מאידך, ברגע שנבחר קצה של קטע, מעתה ואילך ייבחרו רק קצוות של קטעים המוכלים בו, ולכן גם נקודת הגבול שהגדרנו תהיה שייכת לו.
נקודת הגבול שייכת לקבוצת קנטור מאותה סיבה: לכל שלב בבניה, יש קטע שכל המספרים בסדרה שבחרנו משלב זה ואילך נמצאות בו, ולכן נקודת הגבול שייכת לו.
יוצא, שהגבול שייך לכל הקבוצות שהוגדרו בבניית קבוצת קנטור, ולכן שייכת לחיתוכן, שהוא קבוצת קנטור.
זה מסיים את ההוכחה, אבל אפשר להראות גם שהפונקציה שהגדרנו היא על: לכל מספר בקבוצת קנטור, בשלב של הבניה יש קטע יחיד אליו המספר שייך, וזה אחד משני תת-הקטעים של הקטע מהשלב הקודם אליו המספר היה שייך.
אם זה הקטע השמאלי, נגדיר , ואם זה הקטע הימני, נגדיר .
הפונקציה שהגדרנו לעיל ממפה את הסדרה המתקבלת למספר , כיון שהקצוות השמאליים של הקטעים אליהם המספר שייך מתכנסים אליו (אורך הקטע בשלב הוא , והמרחק בין מספר בקטע לקצה הקטע אינו גדול יותר).
קבוצת קנטור מכילה בכל שלב איטרטיבי , קטעים שאורך כל קטע כזה הוא .
ולכן בכל שלב ניתן לכסות אותה על ידי אורך קטעים כנ"ל.
בשלב של הבניה האיטרטיבית אנו מכסים את קבוצת קנטור בקטעים שסכום האורכים שלהם שווה ל-.
מכיוון שסדרה זו שואפת לאפס, המידה של קבוצת קנטור היא אפס.
קבוצת קנטור היא אבטיפוס של פרקטל.
היא בעלת דמיון-עצמי מכיוון שהיא מהווה איחוד של שני עותקים של עצמה, כאשר כל עותק מכווץ בגורם שליש (כלומר: קטן פי 3) ומוזז.
ממד האוסדורף של הקבוצה הוא .
אפשר להשוות את המספר המתקבל לממד האוסדורף של קבוצה סופית (שהוא תמיד אפס) מחד, ולממד של קטע (קטן ככל שיהיה), שהוא תמיד , מאידך .
קבוצת קנטור יורשת את המטריקה הרגילה של הישר הממשי, וכך היא מהווה מרחב מטרי.
הקבוצה סגורה בטופולוגיה המטרית של הישר הממשי, מכיוון שהמשלים שלה בקטע הוא איחוד של קטעים פתוחים.
מאחר שהקבוצה חסומה, משפט היינה בורל מבטיח שהיא קבוצה קומפקטית.
מכאן נובע גם שהיא שלמה.
אם קטע פתוח מכיל מספר בקבוצת קנטור, אז הוא מכיל אינסוף איברים שלה.
לכן, כל נקודה בקבוצת קנטור היא נקודת הצטברות.
קבוצה כזאת נקראת בטופולוגיה "קבוצה מושלמת".
קבוצת קנטור היא קבוצה דלילה (nowhere dense) שכן הפנים שלה ריק.
היא לא קשירה לחלוטין כי היא לא מכילה אף קטע לא טריוויאלי (קטעים הם הקבוצות הקשירות היחידות בישר).
תכונות אלה מאפיינות את קבוצת קנטור באופן מלא: כל מרחב מטרי טופולוגי מושלם שהוא לא קשיר לחלוטין, שקול מבחינה טופולוגית (כלומר, הומיאומורפי) לקבוצת קנטור.
יתרה מזו, כל מרחב מטרי קומפקטי הוא תמונה רציפה של קבוצת קנטור (וראו גם פונקציית קנטור: הכללות).
משפט של בראואר מאפיין את קבוצת קנטור באופן מלא: כל מרחב האוסדורף קומפקטי בלתי קשיר לחלוטין ללא מספרים מבודדים הומיאומורפי לקבוצת קנטור.
כל מכפלה בת-מניה של קבוצות סופיות (עם הטופולוגיה הדיסקרטית) הומיאומורפי לקבוצת קנטור.
על פי משפט אלכסנדרוף-האוסדורף קבוצת קנטור היא המרחב המטרי הקומפקטי האוניברסלי (היינו, יש פונקציה רציפה מקבוצת קנטור על כל מרחב מטרי קומפקטי).
הוכחת המשפט מתבססת על הכללה של פונקציית קנטור.
עובדה זו מייצרת למשל את עקום פאנו.
במקום להוריד מכל קטע את השליש האמצעי שלו, אפשר להוריד חלק בכל גודל אחר מאמצע הקטע.
אם גודל הקטע קטן משליש, אפשר לבנות קבוצה הומיאומורפית לקבוצת קנטור שמידת לבג שלה היא מספר חיובי (אך היא עדיין דלילה).
הקבוצה בה מורידים מכל קטע את הרבע שלו נקראת "קבוצת סמית-וולטרה-קנטור" על שם הנרי סמית וויטו וולטרה.
אבק קנטור הוא הכללה רב-ממדית של קבוצת קנטור.
ניתן להגדיר אותו כמכפלה הקרטזית של קבוצת קנטור בעצמה.
כמו קבוצת קנטור, גם אבק קנטור הוא ממידה אפס.
הכללה דו-ממדית אחרת של קבוצת קנטור היא שטיח שרפינסקי, בו מתחילים עם ריבוע ומורידים ממנו את החלק האמצעי ( ממנו), משמונת הריבועים שנותרו מורידים גם כן את האמצע, וכך עד אינסוף.
הכללה דומה עבור תלת-ממד בה מורידים מכל קובייה את האמצע מכונה ספוג מנגר.
קבוצת תאלס היא חברת אלקטרוניקה צרפתית העוסקת במערכות מידע חיוניות לביצוע מטרה ושירותים לשוקי האבטחה והביטחון הלאומי.
מטה החברה נמצא בניי-סיר-סן (Neuilly-sur-Seine), פרבר של פריז.
בפריז גם נסחרת החברה בבורסה לניירות ערך ה-Euronext.
הקבוצה נקראת על שמו של הפילוסוף היווני תאלס.
שמה של החברה שונה לתאלס מ"תומסון-CSF" בדצמבר 2000, לאחר שרכשה את החברה הבריטית "ראקאל אלקטרוניקס" במחיר של 1.3 מיליארד ליש"ט.
בשנת 2002, רכשה חברת נייס מערכות הישראלית מקבוצת תאלס את החברה הבת Thales Contact Solutions, תמורת הרכישה הייתה 30 מיליון דולר במזומן, ועוד 2.18 מיליון מניות נייס שהקצתה החברה הישראלית לקבוצה, המהוות 14% מהון מניותיה של נייס.
ותאלס הפכה לבעלת המניות הגדולה בנייס.
החל משנת 2003 החלה תאלס למכור בהדרגה את אחזקתה בנייס.
ביולי 2005, זכתה חברת תאלס במכרז, בהיקף של 800 מיליון לירות שטרלינג של צבא בריטניה להצטייד בכלי טיס בלתי מאוישים (כטב"ם) למשימות סיור ומודיעין.
ייצור כלי הטיס הבלתי מאוישים, "ווטשקיפר", נעשה במפעל שהוקם בממלכה המאוחדת על ידי חברה משותפת לתאלס ולאלביט מערכות הישראלית שהוקמה לצורך התוכנית.
בינואר 2026 מכרה תאלס בריטניה את חלקה (49%) במיזם המשותף U-TacS לשותפתה אלביט מערכות, ובכך סיימה את מעורבותה הישירה בייצור ותמיכת מל"ט ה-Watchkeeper בבריטניה.
אלבר פר, המועסק בחברה, קיבל פרס נובל לפיזיקה בשנת 2007.
בדצמבר 2008, רכשה את חברת CMT Medical מיקנעם עילית, העוסקת בפיתוח מערכות עיבוד התמונה והדמיה לשימושים רפואיים.
באוקטובר 2015, חברת פלסן סאסא הישראלית, המתמחה במיגון כלי רכב, וחברת תאלס, נבחרו לספק 1,100 כלי רכב ממוגנים לצבא אוסטרליה בעסקה ששווייה 1.3 מיליארד דולר.
בדצמבר 2017 רכשה את חברת ג'מאלטו (Gemalto) תמורת 4.8 מיליארד אירו.
ביולי 2023 רכשה החברה את חברת אימפרבה תמורת 3.6 מיליארד דולר.
נכון לשנת 2024 ממשלת צרפת מחזיקה כ-26% ממניות החברה וכ-36% מזכויות ההצבעה.
חברת דאסו תעופה מחזיקה כ-26% ממניות החברה וכ-29% מזכויות ההצבעה, לאחר שרכשה ב-2009 את חלקה של אלקטל בקבוצה.
אלקטל החזיקה במניות הקבוצה בעקבות עסקה ב-2006, בה רכשה תאלס את פעילות הלוויינות של אלקטל שפעלה בשם Alcatel Alenia Space, שחלקה שולם במניות.
חברת תאלס כוללת חמש חטיבות:
חטיבת מערכות תחבורה של הקבוצה פועלת בישראל באמצעות חברת ESS Electronic Signalling Services.
ב-2017 החטיבה זכתה במכרז של רכבת ישראל להחלפת מערכות האיתות שלה, תמורת 100 מיליון יורו.
חטיבת אבטחת המידע של הקבוצה מיוצגת בישראל על ידי חברת C-Data.
קבוצת ריינהולד כהן היא הוותיקה והגדולה ביותר בישראל בתחום הקניין הרוחני (פטנטים, סימני מסחר, מדגמים, זכויות יוצרים, זכויות מטפחים וכו').
הקבוצה מורכבת מריינהולד כהן ושותפיו, עורכי פטנטים, שנוסד בשנת 1934 וגילת, ברקת ושות', עורכי דין, שנוסד בשנת 1995. הקבוצה כוללת כ-220 עובדים, מתוכם כ-70 עורכי פטנטים ועורכי דין.
הקבוצה מתמחה בעריכת פטנטים עבור ממציאים וחברות מישראל ומחו"ל, בכל התחומים הטכנולוגיים והמדעיים לרבות מדעי החיים וכימיה, היי-טק, טכנולוגיה ופיזיקה, כמו גם ברישום והגנה על סימני מסחר, בליטיגציה ובהגנה משפטית על זכויות קניין רוחני, בהערכות שווי ובבניית אסטרטגיית קניין רוחני המותאמת לצרכיו העסקיים של הלקוח.
קבוצת ריינהולד כהן מדורגת בקבוצות האיכות הגבוהות ביותר על ידי מדריכים בינלאומיים ומקומיים מובילים כגון: Managing Intellectual Property, Legal 500, Practical Law Company, Chambers & Partners, Expert Guides ועוד.
קבוצת רכישה נדל"נית היא קבוצת אנשים המתאגדת יחד על מנת לבנות מבנה מגורים, במטרה להוזיל עלויות ולעיתים אף במטרה לבחור את השכנים.
קבוצת רכישה יכולה להתארגן באופן עצמאי (קבוצה הומוגנית הרוצה להתגורר ביחד - לדוגמה קבוצות רכישה לציבור הדתי והחרדי) או באמצעות חברה מנהלת המארגנת את כל שלבי הרכישה והבנייה.
הקבוצה מאפשרת לחבריה להקטין את פערי התיווך שבקניית הנכס כמוצר מוגמר.
בנוסף, בעבר, ובמקרים מסוימים גם היום, קבוצות הרכישה נהנו בהקלות בתשלומי המס (פטור ממס ערך מוסף על הקרקע ועל האגרות ומס רכישה נמוך יותר).
מאידך, לרוב הסיכון שבהשתתפות ביזום הפרויקט גדול יותר מהסיכון שבקניית אחת הדירות, והמחיר הסופי אינו מובטח.
קיימות מספר התאגדויות קבוצות רכישה בישראל - ישנם הבדלים מהותיים בתמחור ומיסוי הקבוצות השונות:
קבוצת רכישה אמיתית קבוצה זו מאופיינת בשל העובדה שלא נעשית כל פעולה של רכישת הקרקע הרצויה בפועל עד אשר גובשה הקבוצה (או מרביתה) ואז נעשה הסכם מכר מקרקעין מול חברי הקבוצה העתידה ובעלי הקרקע.
קבוצת רוכשים התאגדות של יזם כלשהו מול קבלן כלשהו, ששניהם רוכשים את הקרקע, ואז מוכרים מחדש את הקרקע לאחר תכנון לקבוצה של אנשים (הומוגנית או הטרוגנית) עד אשר ממלאים את מכסת הדירות באופן זה.
בשיטה זו נוצר מצב שהיזמים אשר מבעוד מועד רכשו את הקרקע ישלמו מס רכישה על הקרקע, ואחר כך יעמיסו רכיב מס רכישה זה על הדיירים העתידיים שיצטרכו אף הם לשלם מס רכישה על הקרקע ועל דירתם, משמע כפל מיסוי.
קבוצת רכישה חברתית זוהי קבוצת המתגבשת על בסיס היכרות אישית ו/או חברתית כלשהי, המעוניינים להקים מבנה על קרקע עתידית.
קבוצת קנייה היא קבוצת אנשים שמתאגדת יחד על מנת לרכוש דירות מחברות בניה תוך ניצול הקבוצה כ"רוכש גדול" על מנת לקבל הנחה מחברות הבניה.
חברות הבניה מוכנות להעניק הנחות משמעותיות לקבוצה כזו בגלל החיסכון בעלויות השיווק ובעלויות המימון.
דוגמאות לקבוצות קניה הם מועדוני הצרכנים (חבר, קרנות השוטרים) וועדי עובדים.
בדרך כלל נבחר ועד לקבוצה המונה מספר אי-זוגי של חברי קבוצה.
ועד זה אחראי על התנהלות כלל חברי הקבוצה מול מארגני ומנהלי הקבוצה, אותו ועד בוחן הצעות שמארגני הקבוצה אוספים, וגם הוא רשאי להביא הצעות מנותני שירות שונים.
ישנם מספר סיכונים נפוצים בתהליך של רכישת דירה תוך חברות בקבוצת רכישה, המאפיינים באופן ייחודי שיטה זו:
חוסר שליטה על מארגני קבוצת הרכישה, אשר עקב עיסוקם במספר פרויקטים בו זמנית עלולים להקלע למשבר ו/או לנסות לחפות על פרויקט כושל באמצעות פרויקט מוצלח.
הצגת מצגי שוא לרוכשים מצד המנהלים, מצגים שקשה מאוד עד בלתי אפשרי לרוכשים לבדוק עקב חוסר גישה לנתונים.
עצירת תשלומים מצד אחד (או יותר) מחברי הקבוצה עקב קשיים כלכליים וכתוצאה מכך פגיעה בתזרים המזומנים של הקבוצה כולה.
לעיתים יכולים שאר חברי הקבוצה לשאת ביחד בנטל הנוסף, אולם ברוב המקרים הבניה מתעכבת כתוצאה מכך.
ביטול הטבות המס מהן נהנית הקבוצה עקב החלטה של רשויות מס הכנסה כי מדובר בעסקה פיקטיבית ולא בעסקת רכישת מגרש ואחריה בהתקשרות לבנייה עם קבלן מבצע.
תהליך ארגון וניהול קבוצת הרכישה
תהליך ארגון אופייני של קבוצת רכישה כולל את השלבים הבאים:
ארגון קבוצת הרכישה בשלב זה מאתרים את הקרקע הרצויה עליה נבנית קבוצת הרכישה.
הגוף המארגן בודק בדיקות מקיפות של מצב הקרקע כולל זכויות תב"ע ומנהל ולאחר מכן מנהלים משא ומתן מול בעלי הקרקע לתנאי הרכישה.
שלב השיווק בשלב זה הגוף המארגן יוצר תשתית שיווקית ופרסומית.
הקבוצה מגבה את עצמה בבדיקה חוזרת ונשנית של התכנות הפרויקט ומכר הדירות.
בד בבד פועלים לאישור התוכניות הראשוניות ברשויות המקומיות על מנת שלאחר השיווק ניתן יהיה להתחיל עם שלב התכנון באופן שוטף.
שלב זה מסתיים עם חתימת כלל הדיירים העתידיים על הסכם שיתוף של חברי הקבוצה.
רכישת הקרקע בשלב זה מייצרים הסכם מכר של כלל חברי הקבוצה מול בעלי הקרקע.
בעלי הדירות העתידיות נרשמים כבעלי הערת אזהרה בקרקע.
בתהליך זה מגובשים כלל חברי הקבוצה לכנס בחירת ועד ובו נקבע ועד לקבוצה שילווה אותה עד לתום תהליך הבנייה.
תכנון הפרויקט וקבלת היתרים בשלב זה בדרך כלל נשלח מודד לשטח (תלוי במצב הקרקע).
האדריכל מתכנן את הפרויקט ושולח רישומיו לרשות המקומית עד לקבלת היתר בניה.
בחירת קבלן ובנק מלווה לאחר תכנון הפרויקט מגישים באמצעות הדיירים ובנוסף להם מספר הצעות עבור הקבלן שילווה את הפרויקט.
הקבלן נבחר משיקולים שונים, שבכללותם אופי הבניה שלו, החומרים בהם הוא משתמש, מפרט הבנייה ומוניטין הקבלן.
מול הצעת הקבלן נבחן תמחור הפרויקט מול דו"ח אפס של שמאי מקרקעין מוסמך מטעם הבנק המלווה יחד עם הצעת הקבלן.
מארגני הקבוצה מאגדים את הבנק המלווה יחד עם הקבלן המלווה בחוזה מחייב בו יינתנו ערבויות וביטחונות מלאים לכלל חברי הקבוצה לליווי בנקאי.
שלב הבניה בשלב זה הקבלן המלווה בונה על פי מפרט הבניה ותוכניות הבניה את הדירות של הדיירים העתידיים.
לפני כל נקודת תשלום לקבלן עובר שמאי מקרקעין מטעם הבנק המלווה על הנעשה בפועל (מעבר לבדיקות של מנהל העבודה).
רק לאחר אישור השמאי מטעם הבנק מועברים כספים מהבנק המלווה לקבלן המבצע, זאת כדי לשמור על כספי הדיירים וביטחונות הבנק.
המנגנון הקבוע להתייעצות ותיאום פוליטי (בספרדית: El Mecanismo Permanente de Consulta y Concertación Política), המוכר יותר בכינוי קבוצת ריו (ספרדית: Grupo de Río), הוא ארגון בינלאומי המורכב מ-23 מדינות באמריקה הלטינית ובאיים הקריביים.
הארגון נוסד ב-18 בדצמבר 1986 בריו דה ז'ניירו בברזיל על ידי ארגנטינה, ברזיל, קולומביה, מקסיקו, פנמה, פרו, אורוגוואי וונצואלה (שנקראו אז "קבוצת השמונה").
בתחילת דרכו, בזמן המלחמה הקרה, היו פרשנים שתפסו את הארגון כחלופה לארגון מדינות אמריקה, שנשלט בידי ארצות הברית.
לארגון אין מזכירות או גוף מבצע קבועים, והיא מתנהלת באמצעות ועידות פסגה שנתיות בהשתתפות כלל ראשי המדינות החברות.
הוועידה ה-20 של קבוצת ריו
הוועידה ה-20 של קבוצת ריו התקיימה במרץ 2008, ובמסגרתה נפתר הקונפליקט שפרץ בין ונצואלה ואקוודור לקולומביה כשבוע לפני כן.
ב-2009 עמד מספר החברות בארגון על 23 מדינות וארגון אזורי אחד (בסוגריים שנת ההצטרפות):
קבוצת רדיושק היא קבוצת אופניים אמריקאית, שהייתה קיימת בשנים 2009-2011 והשתתפה בשנים אלו בסבב ה-UCI ProTour.
ההכרזה על הקמת הקבוצה פורסמה ב-23 ביולי 2009, לאחר הטור דה פראנס.
חברת רדיושק, יצרנית אלקטרוניקה גדולה, הייתה נותנת החסות הרשמית והעיקרית לקבוצה, בראשות המנהל הספורטיבי יוהאן ברוינל והרוכב לאנס ארמסטרונג.
נותני החסות הנוספים לקבוצה היו יצרנית האופניים טרק ויצרנית ציוד הספורט נייק.
הקבוצה קידמה את קרן ארמסטרונג למלחמה בסרטן ואת צמיד Livestrong.
בין הרוכבים המפורסמים בקבוצה בלטו: לאנס ארמסטרונג, לוי ליפהיימר, חיימר זובלדיה, יאנז ברייקוביץ', כריס הורנר, אנדראס קלודן וירוסלב פופוביץ'.
ב-25 בנובמבר 2009 הודיע איגוד האופניים הבינלאומי כי הקבוצה עמדה בכל הדרישות ואושר לה להשתתף בסבב.
הקבוצה הוקמה על תשתיות קבוצת הרכיבה שהייתה תחת חסות קבוצת אסטנה.
מנהלה ושמונה מתוך תשעת הרוכבים שזינקו לטור דה פראנס של 2009 היו בסגל הקבוצה ב-2010. מטרות הקבוצה, מעבר לניצחונות בסבב הפרו טור והטור דה פראנס היו קיום חממה לרוכבים צעירים, השתתפות בתחרויות ריצה וטריאתלון וקידום המלחמה בסרטן, בעזרת העמותה שהוקמה על ידי ארמסטרונג.
הישגיה הבולטים של הקבוצה בעונה זו היו:
ניצחון ב (כולל ניצחון בקטע אחד במרוץ), על ידי כריס הורנר
ניצחון במרוץ החד-יומי, ברבנטס פיי, על ידי סבסטיאן רוסלר
ניצחון בדופינה ליברה (כולל ניצחון בקטע אחד במרוץ), על ידי יאנז ברייקוביץ'
ניצחון בקטע בטור דה פראנס על ידי סרג'ו פאוליניו
ניצחון בקטגוריה הקבוצתית בטור דה פראנס
ניצחון ב (כולל ניצחון בשני קטעים במרוץ), על ידי אנדראס קלודן (בקטעים ניצחו קלודן והורנר)
קבוצת רגע הייתה קבוצת אמנים ישראלים שפעלה במהלך שנות השמונים.
מטרתם הייתה יצירה של אמנות בעלת מטען תרבותי מקומי המקושר למזרח הקרוב ואמירה חברתית אשר תתריס כלפי הטעם המערבי והבורגני וכנגד האליטיזם.
בעבודותיהם הייתה חזרה לציור עשיר מבחינה צבעונית, והיו בו אפיונים מזרחיים כמו ערבסקות.
כמו כן עסקו בתכנים טעונים ומגויסים מבחינה פוליטית.
בין חברי הקבוצה נכללו האמנים אבישי אייל, אסד עזי, דוד וקשטיין, דוד ריב, יורם קופרמינץ, יצחק ליבנה, מיכל גולדמן וראובן זהבי.
הקבוצה הפעילה גלריה בלתי מסחרית בשם זהה ברחוב עמק יזרעאל, בשכונת פלורנטין בתל אביב.
אחר כך הגלריה עברה לרחוב הרצל.
קבוצת קמפרי היא חברה איטלקית המייצרת ומייצאת משקאות אלכוהוליים, יינות ומשקאות קלים לכל העולם.
ברשות החברה כ-40 מותגים של משקאות שמשווקים לכ-190 מדינות.
קבוצת קמפרי היא השישית בגודלה בתחום המשקאות האלכוהולים בעולם.
הקבוצה היא חברה ציבורית שמניותיה נסחרות בבורסה איטליאנה.
רד-בינת היא קבוצה בשליטת האחים יהודה וזהר זיסאפל של כ-20 חברות בתחום פיתוח, ייצור ושיווק פתרונות לתחומים בתעשיית הרישות והטלקומוניקציה.
בשנת 1975 הקים יהודה את "ביטקום סוכנויות", חברה פרטית קטנה ששווקה מוצרי תקשורת.
בתחילת 1982 החליטו האחים לעבור לייצור ופיתוח מוצרי תקשורת בישראל ליצוא.
יהודה זיסאפל כיהן כנשיא קבוצת "רד-בינת", זהר כיהן כיו"ר רד תקשורת מחשבים, ובכל אחת מחברות הקבוצה כיהן לפחות אחד מהם כחבר דירקטוריון.
האחים הקפידו על תרומה לקהילה על ידי החברות בהנהלתם: "עמותת רד" של חברת רד תקשורת מחשבים מעניקה מדי שנה מאות מלגות לסטודנטים מצטיינים מעוטי אמצעים המתמחים בהנדסה ובמדעי המחשב.
בפברואר 2012, זכתה במכרז להקמה ותפעול של עיר הבה"דים כחלק מחברת "מבט לנגב", קונסורציום שמורכב מהחברות "מנרב", "אלקטרה" ו"רד בינת".
בדצמבר 2021, פורסם כי האחים זהר ויהודה זיסאפל נערכים להנפיק את בינת תקשורת מחשבים.
"לננט תקשורת מחשבים" (Lannet Data Communications) - נוסדה ב-1985 על ידי בני הניגאל והאחים יהודה וזהר זיסאפל.
הונפקה בנאסד"ק ב-1991 מוזגה עם חברת מאדג' הבריטית ב-1995, ונמכרה לבסוף לחברת לוסנט האמריקנית תמורת 117 מיליון דולר ב-1998.
"רדלינקס" (RADLINX) - נוסדה ב-1991 נמכרה לחברת ווקלטק תמורת כ-10 מיליון דולר ב-1998.
"ארמון נטוורקינג" - נרכשה ב-1996 על ידי חברת חברת "ביי נטוורקס" תמורת כ-33 מיליון דולר, שהפכה אחר כך לחלק מחברת נורטל, ונסגרה בינואר 2001.
"רדוויו תוכנה" (RadView Software) - נוסדה ב-1993 על ידי אילן קינרייך והאחים יהודה וזהר זיסאפל.
הונפקה בנאסד"ק ב-1999 וגייסה 40 מיליון דולר לפי שווי שוק של 164 מיליון דולר.
רדנט (RADnet) - נוסדה ב-1994 ופיתחה מרבב גישה בטכנולוגיית ATM (פרוטוקול תקשורת מהיר), נרכשה ב-1997 בידי סימנס תמורת כ-75 מיליון דולר.
"רדלן" (Radlan) - נוסדה ב-1998 נמכרה לחברת מארוול טכנולוגיות תמורת 54 מיליון דולר בשנת 2003.
"רדויז'ן" (Radvision) - נוסדה ב-1992 ועסקה בפיתוח פרוטוקולים ומוצרים לתחום ועידת הווידאו על גבי תשתיות האינטרנט, הונפקה בנאסד"ק ב-2000 וגייסה 100 מיליון דולר.
נמכרה לחברת אוואיה תמורת 230 מיליון דולר בשנת 2012. בשנת 2014, מכרה חברת אוואיה את היחידה הטכנולוגית של "רדויז'ן" לחברת ספיירנט הבריטית תמורת 25 מיליון דולר.
"ריט טכנולוגיות" (RiT Technologies) - נוסדה ב-1989 על ידי עופר בן גל והאחים יהודה וזהר זיסאפל, ועסקה בפיתוח וייצור של תשתיות כבילה למערכות תקשורת, בעיקר מערכות ניהול לארונות תקשורת.
הונפקה בנאסד"ק ב-1997 וגייסה 19 מיליון דולר לפי שווי שוק של 70 מיליון דולר.
ב-2008 נמכרה השליטה בחברה לקבוצת סטינס קומאן הרוסית.
ב-2017 נרכשה החברה על ידי יצרנית הסיבים הגדולה בעולם מסין YOFC.
"רדויז" (Radwiz) - נמכרה לחברת טריון תמורת 50 מיליון דולר בשנת 1998.
קבוצת קרניבל (Carnival Corporation & plc) היא החברה הגדולה בעולם העוסקת בארגון והפעלה של אוניות למטרת שיט תענוגות.
חברת קרניבל היא גם (בגלגוליה ההיסטוריים) החברה הוותיקה בעולם העוסקת בתחום זה.
החברה הוקמה בשנת 1972 בשם "קרניבל קווי נופש" (Carnival Cruise Lines) על ידי תד אריסון.
בשנת 1987 הנפיקה לראשונה 20% ממניותיה לציבור.
בעזרת ההון שגייס מהציבור החל אריסון בהרחבת פעילות החברה באמצעות רכישה ומיזוג של חברות אחרות מהתחום.
בשנת 1988 נקטה קרניבל במהלך חדשני להרחבת פעילותה כאשר רכשה חברת תעופה.
עיקר עיסוקה של החברה היה הטסת הנופשים מנמלי תעופה שונים אל נמלי היציאה של הספינות להפלגות הנופש.
בשנת 1997 נרכשה חברת התעופה על ידי פן אמריקן שפשטה רגל מאוחר יותר.
בשנת 1993 שונה שמה של החברה ל "תאגיד קרניבל" (Carnival Corporation) והיא המשיכה בתהליך ההתרחבות באמצעות רכישת מתחריה, פיתוח קווים חדשים, ובניית אוניות חדשות ומפוארות יותר והפכה לחברה הגדולה בארצות הברית בתחום הפלגות הנופש.
בשנת 2002 התמזגה חברת קרניבל עם חברת P&O Princess Cruises הבריטית שהייתה החברה הגדולה ביותר בבריטניה בתחום הפלגות הנופש.
החברה הבריטית עצמה, בעלת קווים ברחבי העולם, הייתה גלגול מודרני של חברת Peninsular & Oriental Steam Navigation Company אשר הוקמה בשנת 1822 והייתה החברה הוותיקה בעולם בתחום הפלגות הנופש והנוסעים.
החברה הבריטית כללה בתוכה לאחר שרכשה בשנת 1993 את חברת "קונרד" (Cunard Line) אשר שלטה למעלה מ-100 שנה בתחום הפלגות הנופש ואוניות הנוסעים בצפון האוקיינוס האטלנטי, ואשר בבעלותה היו מותגי "הספינות המלכותיות", "קווין מרי" ו"קווין אליזבת".
החברה שולטת על כשליש משוק הפלגות הנופש העולמי.
היא מפעילה קווי הפלגות נופש בצפון אמריקה, אירופה, הים הקאריבי, הים התיכון ואוסטרליה תחת 11 מותגים שונים של החברות שנרכשו ומוזגו על ידה בעבר.
בעל המניות העיקרי בקבוצת קרניבל הוא מיקי אריסון בנו של מייסד החברה, והוא מחזיק בכ-47% מהמניות.
לאחר פרוץ מגפת הקורונה, למעלה משנתיים החברה כמעט ולא תפקדה עקב מדיניות הסגרים שנהגה אז במרבית מדינות העולם.
בשנים 2020-2023 החברה נקלעה למשבר קיומי, ודיווחה על הפסדי עתק של עשרים מיליארד דולר עד כדי סכנה ממשית לחדלות פירעון של החברה.
לאחר פרסום הדוחות הרבעונים, בספטמבר 2022 החברה הודיעה כי היא איננה צפויה לעבור לרווחיות בשנה הקרובה.
עוד הודיע מנכל החברה, כי החברה משלמת 1.6 מיליארד דולר תשלומי ריבית בשנה הנוכחית, ועל רקע עליות הריבית הצפויות, החברה תתקשה לשלם את התשלומים השוטפים, מניית החברה הגיבה בירידות חדות ונסחרה בשפל של 30 שנה
החברה ביצעה כמה פעמים הנפקת מניות, במהלך שנועד לגייס מזומנים כדי לעמוד בקצב שריפת המזומנים בשיעור של למעלה מעשרה מיליארד דולר בשנים 2020-2021.
Holland America Line-ארצות הברית (בין האניות שמתפעלת: אמסטרדם)
בתורת הקבוצות, קְבוּצַת שֶׁבֶת היא קבוצה הנחתכת עם כל קבוצה סגורה ולא חסומה.
במובנים מסוימים, קבוצות השבת ממלאות תפקיד דומה לקבוצות ממידת לבג חיובית בקטע [0,1], כאשר הקבוצות הסגורות והלא חסומות ממלאות בהקשר הזה את התפקיד של הקבוצות ממידה 1.
נניח כי סודר מקופינליות לא בת מנייה (בדרך כלל מניחים כי מונה סדיר).
קבוצה תקרא סגורה, אם לכל
C תקרא לא חסומה אם .
קבוצה S היא קבוצת שבת או קבוצה סטציונרית אם היא נחתכת עם כל קבוצה סגורה ולא חסומה.
הדרישה על הקופינליות של נועדה להבטיח כי אוסף הקבוצות הסגורות והלא חסומות יהווה מסנן (לשם הדיוק, יש לאמר כי אוסף הקבוצות שמכילות סל"ח הוא מסנן).
בהתאם, אוסף הקבוצות שהן אינן שבת הוא אידיאל.
כאשר הקופינליות של היא בת מנייה, קל למצוא זוג קבוצות סגורות ולא חסומות שחיתוכן ריק (לדוגמה, עבור קבוצות המספרים הזוגיים וקבוצת המספרים האי זוגיים שתיהן סגורות ולא חסומות ובעלות חיתוך ריק).
חיתוך של שתי קבוצות שבת יכול להיות ריק - למשל, קבוצת כל הסודרים מקופינליות ב- וקבוצת כל הסודרים מקופינליות ב- הן שתיהן קבוצות שבת וחיתוכן הוא ריק.
למעשה, תוצאה חזקה יותר מתקיימת: רוברט סולוביי הוכיח בשנת 1971 כי כל קבוצת שבת במונה סדיר ניתנת לפיצול ל- קבוצות שבת זרות.
טענה זו דורשת את אקסיומת הבחירה - במודל של AD, מסנן הקבוצות הסגורות והלא חסומות ב- הוא על-מסנן (כלומר, כל קבוצה שם היא סל"ח או משלימה של סל"ח).
ברור כי לא ניתן לפצל את ליותר מ- קבוצות זרות (במובן הזה המשפט של סולביי אופטימלי).
שאלה קשה יותר היא האם ניתן לפצל את ליותר מ- קבוצות שבת שחיתוך של כל שתים מהן הוא לא קבוצת שבת.
במילים אחרות, האם באלגברה הבוליאנית של אוסף כל תתי הקבוצות של מודולו אידיאל הקבוצות שאינן שבת יש אנטי שרשרת בעוצמה גדולה מ-.
גיטיק ושלח הוכיחו כי לכל מונה גדול או שווה מ- (המונה הלא בן-מנייה השני) קיים אוסף כזה.
בכיוון השני שלח הוכיח כי מתיישב, תחת הנחת קיום מונה גדול מתאים (מונה וודין), כי לא קיים אוסף כזה כאשר .
קבוצת ראות היא עמותה ישראלית, המגדירה עצמה כקבוצת השפעה ואסטרטגיה, שואפת להבטיח את חוסנם ושגשוגם של מדינת ישראל, החברה הישראלית והעם היהודי.
העמותה הוקמה בשנת 2004 תחת השם "מכון ראות" על ידי גידי גרינשטיין.
שיטות העבודה בקבוצת ראוּת מבוססות על יישום של חבילה הכוללת תאוריה, מתודולוגיה ותוכנה שפותחו על ידי חברת PRAXIS בראשות ד"ר צבי לניר הפועלת בתחום עיצוב המדיניות המערכתית (Systemic Policy Design).
באמצעות חבילה זו מאתרת קבוצת ראות נקודות עיוורון בתהליכי מדיניות.
לקבוצת ראות גם תפיסת השפעה הרואה בקבוצה זרז הדוחף לשינוי מערכתי.
סוגיות בביטחון לאומי עם דגש על אתגר הדה לגיטימציה של מדינת ישראל
קבוצת ראות יצרה שיתופי פעולה רבים סביב אתגר הדה-לגיטימציה, בין השאר, עם הקהילה היהודית בלונדון, הוועד היהודי האמריקאי והליגה נגד השמצה.
בינואר 2018 הושק "צוות חומת אש" (Firewall Israel) אשר מטרתו להעצים את הרשת הפרו-ישראלית באמצעות מחקר ואסטרטגיה ממוקדים באזורי עיוורון של הרשת הפרו-ישראלית, מינוף פלטפורמות קיימות, והעצמת ארגונים אחרים באמצעות תהליכי ייעוץ שאנחנו מובילים תוך שימוש במתודולוגיה של ראות.
בעבר עסק מכון ראות גם בסוגיית התהליך המדיני וממדים שונים של תפיסת הביטחון הלאומית.
חזון ישראל 15 - קפיצת מדרגה כלכלית חברתית לישראל
ראות מקדמת מאז היווסדה את חזון ישראל 15 שמטרתו שיפור איכות החיים של תושבי ישראל.
לשם כך, פותחה אסטרטגית פעולה ברמה הלאומית, האזורית והעירונית שמטרתה קידום צמיחה מכלילה לכלל תושבי ישראל.
ראות הפעילה שני פיילוטים בשטח: בצפת ובגליל המערבי, לגיבוש מודל עבודה שרלוונטי לערים ואזורים אחרים.
בשנת 2015 הוקם מרכז קפיצת מדרגה כמיזם ללא כוונת רווח שמטרתו להפיץ את המודל בשטח.
המרכז פועל בגליל, בנגב המערבי, בקריית מלאכי, בתל אביב ובמקומות נוספים.
היבט מרכזי בחזון זה נגע בחשיבות של הקהילות כחלק מהמכלול הכלכלי-חברתי בישראל.
יחסי מדינת ישראל והעם היהודי
ראות הצביעה כבר ב-2008 על הפער בין ישראל ליהדות העולם, ומקדמת גישה חדשה למערכת היחסים הזו המבוססת על עמיות יהודית.
בהקשרים אלה, ראות פרסמה מחקרים שעוסקים בישראלים בתפקיד ישראלים בחו"ל כגשר בין ישראל לקהילות היהודיות, בתפיסת 'תיקון עולם' כערך מאחד לעם היהודי ובעתידה של ישראל כמדינת הלאום של העם היהודי.
מיזם של קבוצת ראות שהושק ביולי 2014, ומהווה תנועה עולמית של מייקרים: אנשי טכנולוגיה, פיתוח, מעצבים ומהנדסים, אשר עוסקים בתיקון עולם באמצעות פיתוח של אבות טיפוס של מוצרים המיוצרים בטכנולוגיה מתקדמת כפתרון לצרכים חברתיים נדירים.
החזון של TOM הוא לשפר את איכות חייהם של 250 מיליון אנשים תוך עשור.
בשלב הראשון מתמקד TOM בפיתוח פתרונות לאנשים עם מוגבלות שאין לה מענה של השוק.
באמצעות פלטפורמת אינטרנט ותהליך העבודה המתאים, מייצר המיזם ידע בקוד פתוח, העומד לרשותם של אנשים בכל העולם.
באופן זה מבטא TOM את הערך היהודי העתיק של "תיקון עולם", אשר עומד בבסיס חזונה של ראות, ומיישם את משימתה של ראות להוביל שינוי חיובי ומהותי למען עתידם של מדינת ישראל, העם היהודי והעולם כולו.
קבוצת שסטוביץ היא חברה ישראלית הפועלת בתחום המזון ומוצרי הצריכה.
גורם דומיננטי במודל הכלכלי של הקבוצה הוא בלעדיות בייבוא מוצרים רבים לישראל.
בעקבות פתיחת שוק הייבוא לתחרות נגרמו לחברה הפסדים.
המרכז העסקי והלוגיסטי בישראל של החברה ממוקם ביישוב קיסריה.
החברה הוקמה בשנת 1954 על ידי בני הזוג שמעון ובלה שסטוביץ ונקראה בתחילת דרכה "שמעון שסטוביץ בע"מ".
בחלוף השנים הצטרפו לעסק המשפחתי גם שני בניהם, יוני ומיקי שסטוביץ.
לאחר פטירת האב בשנת 2007, נותרה החברה בידי הבנים, ושנתיים מאוחר יותר, ב-2009 רכש יוני את חלקו של אחיו מיקי בחברה – והוא נותר כבעלים היחיד של החברה.
הרכישה התבצעה באמצעות מנגנון "במבי".
בשנת 1964 שסטוביץ החלה לייבא לישראל את מוצרי הגילוח של חברת ג'ילט האמריקאית באופן בלעדי.
בשנת 2005 פרוקטר אנד גמבל רכשה מידי וורן באפט את חברת ג'ילט ובסוף שנת 2006, היא לקחה משסטוביץ את הזיכיון לייבוא מוצרי החברה.
ג'ילט הייתה מותג הדגל של שסטוביץ, ומוצריה היו אחראים לכ-25% מהכנסות הקבוצה.
זיכיון בולט נוסף שאותו איבדה החברה, הוא ייבוא מוצרי הקוסמטיקה של לנקום הצרפתית.
בשנת 2007 החלה שסטוביץ לשווק סכיני גילוח של חברת שיק.
מנכ"ל החברה יוני שסטוביץ ציין בראיון ב-2015 כי הוא רואה בייבוא מקביל "פרזיטיוּת", ופתח לסכסוך מסחרי עם רשת ויקטורי שבחרה להתחרות בו.
חברת שסטוביץ פועלת בשלוש זרועות העטופות במערך תמיכה:
חטיבת קולגייט-פלמוליב - החטיבה מייצגת מותגים בינלאומיים של חברת קולגייט-פלמוליב בתחום בריאות הפה, טיפוח הגוף וטיפוח הבית.
בין היתר, במותגים: קולגייט (משחות שיניים, מברשות, מי פה), מרידול, אלמקס, סופלין, ספיד סטיק, ליידי ספיד-סטיק, פלמוליב סבון, פלמוליב נוזלי כלים ואג'קס.
חטיבת המזון והבריאות - מותגים בינלאומיים, לצד מפעל מקומי המייצר מוצרי מזון וחטיפים.
בין היתר, מותגי מזון: פסטה ורטבי ברילה, תה פומפדור, טונה ריו-מארה, חטיפי בריאות free, משקה שיבלת שועל אוטלי, מרבה, צ'וקטה, בלקוני, קפה לנדוור ומותגים בייצור עצמי: חטיפים מבית "מאנה" ו"מאסטר שף".
מותגי בריאות: סכיני גילוח שיק, סל מותגים מבית –Johnson & Johnson, ג'ונסון בייבי, טמפוני o.b, קרפרי, השמפו היבש בטיסט ומותג הטיפוח בלונס.
חטיבת הקוסמטיקה - החטיבה מייצגת מותגים מהעולם בערוץ סלקטיבי וערוץ המונים (מאס-מרקט), ומעסיקה כ-600 דיילות בנקודות מכירה ברחבי הארץ.
ייבוא מגוון מוצרים באופן בלעדי.
לדוגמה: במשך 42 שנים, בין 1964 ל-2006 ייבאה את מוצרי ג'ילט באופן בלעדי.
לפעילות ייבוא זאת היה נתח של כ-25% מהכנסות החברה וכ-40% מרווחיות החברה באותן השנים.
מלוא מניות החברה (100%) מוחזקות על ידי איש העסקים יהונתן (יוני) שסטוביץ.
יוני הגיע להחזקה מלאה בחברה באמצעות תהליך מנגנון במבי.
את המניות רכש מאחיו מיקי.
התנהלות עסקית, ריכוזיות והפרות חוק
לחברה דומיננטיות בשווקים רבים בארץ, בזכות היותה היבואן הבלעדי או הראשי מחברות רבות, ובזכות קשרי מסחר הקבועים שלה עם קמעונאים רבים.
דומיננטיות זו מעניקה לשסטוביץ יתרון מול חברות הייבוא המתחרות מולה, ובעיקר מול יבואנים מקבילים, שמנסים לייבא לצידה מהחברות הבינלאומיות מהן שסטוביץ היא היבואן הראשי או הבלעדי.
שסטוביץ שואפת למנף את יתרונותיה אלו כדי להגביר את כמות החנויות בהן המוצרים של שסטוביץ בקטגוריה מסוימת הם היחידים שנמכרים או הבולטים ביותר, מה שמאפשר להעלות את שולי הרווח.
לשם כך משתמשת שסטוביץ הן בקשריה עם החברות הבינלאומיות והן בקשריה עם הקמעונאים המקומיים.
מול הקמעונאים המקומיים, לעיתים מונעת שסטוביץ מחירים נמוכים אם הם לא יעניקו לה בלעדיות בתחומי הייבוא האחרים שלה (בדומה ליבואנים אחרים בישראל).
מול החברות הבינלאומיות מהן היא מייבאת, נוהגת החברה לשתף פעולה כדי לחסום ייבוא-מקביל לשסטוביץ מאותן החברות.
בשנת 2020 נבחנו על ידי רשות התחרות דיווחים בסגנון זה שמעבירה שסטוביץ לקולגייט-פלמוליב העולמית במטרה למנוע ייבוא מקביל.
בתחילה הכריזו ברשות התחרות על מהלך זה כ"חשש לפגיעה משמעותית ביבוא מקביל של משחות שיניים" והורו לשסטוביץ לחדול מדיווחים אלו, אולם בהסכם פשרה חזרה בה הרשות והתירה הרשות לשסטוביץ להמשיך בדיווחים, אותם קבעה שיש להסדיר תחת תנאים מסוימים.
מול היבואנים המקבילים עצמם מקיימת שסטוביץ פעילות אגרסיבית, ומנצלת את משאביה הרבים כדי לדווח על חשדות רבים להפרה של חוקים או תקנות, ולעיתים מפעילה מאמצים משפטיים כנגדם.
חלק מחוזקה של אסטרטגיה זו בכך שגם אם בבדיקה מתברר בדיעבד שלא הייתה כל הפרה, ליבואנים המקבילים לעיתים אין את המשאבים הדרושים כדי להתמודד עם בדיקות חוזרות כאלו, ולעיתים די בעצם החשד כדי להצר את פועלם.
שסטוביץ שולחת באופן קבוע לוביסטים לוועדות הכנסת שעוסקות בייבוא בין היתר על מנת למנוע מהלכים שיקלו על ייבוא מקביל של מוצרים ויפגעו במעמדה של החברה כיבואן בלעדי.
הפרה של חוק קידום התחרות בענף המזון
בשנת 2023 הטיל הממונה על התחרות עיצומים כספיים על שבעה ספקי מזון גדולים בשל הפרות של חוק קידום התחרות בענף המזון, ביניהם קבוצת ש.
שסטוביץ על סך 6.58 מיליון ש"ח.
בחודש יולי 2025 רשות התחרות החליטה להגיש כתב אישום כנגד משה גוזלי, סמנכ"ל המכירות בחברה, בעקבות חשדות להשמדת ראיות ושיבוש מהלכי משפט בחקירה של רשות התחרות.
החברה כתאגיד רב-תחומי וריכוזי במשק הישראלי
שסטוביץ מתוארת בדוחות רשות התחרות ומבקר המדינה כתאגיד רב-תחומי הפועל במקביל במספר ענפי צריכה עיקריים, בהם קוסמטיקה, טואלטיקה, ניקיון, תרופות ללא מרשם ומזון.
לפי דוח רשות התחרות לשנת 2024, הקבוצה נכללת ברשימת הקונגלומרטים המרכזיים בישראל, לצד קבוצות כמו שטראוס, תנובה, אסם והחברה המרכזית למשקאות.
ריבוי תחומי הפעילות והשליטה במותגים שונים יוצרים מבנה ריכוזי המעניק לחברה כוח שוק רחב והשפעה רוחבית על שרשרת האספקה בענפי הצריכה.
בדוח צוין כי קבוצות מסוג זה פועלות במתכונת של קונגלומרטים; תאגידים המחזיקים חברות-בת הפועלות בתחומים שונים ולעיתים מתחרים זה בזה.
מבנה זה, על אף יתרונות הגודל והגיוון שהוא מספק לשוק, עלול להביא להפחתת התחרות ולהגבלת כניסת שחקנים חדשים לשוק.
ממצאים אלה עמדו גם בבסיס הערות מבקר המדינה לשנת 2024, שהצביע על צורך בהגברת הפיקוח על קבוצות עסקיות ריכוזיות במשק הישראלי.
קבוצת שכולו טוב היא עמותה ישראלית לקידום ושילוב תעסוקתי וחברתי של אנשים עם התמודדויות נפשיות.
העמותה נוסדה בשנת 2005 על ידי היזם החברתי עירד אייכלר.
הקבוצה מספקת שירותי שיקום ברחבי ישראל לכ-7,000 אנשים עם מוגבלות והיא ספק שירותים מוכר של משרד הבריאות, משרד הרווחה והביטחון החברתי ומשרד הביטחון.
בשנת 2020 היו הכנסות העמותה כ-96 מיליון ש"ח, כ-83% מהן ממתן שירותים למדינה, והיתר הוא הכנסה מפעילות עסקית.
בסוף שנה זו הועסקו בעמותה 432 עובדים, ועלות שכרם של חמשת בעלי השכר הגבוה בעמותה הייתה כ-2.55 מיליון ש"ח.
קבוצת שכולו טוב אינה מקבלת תרומות ואינה נעזרת במתנדבים, ומעודדת את עובדיה השכירים ואת המתמודדים המקבלים שירותים במסגרתה להתנדב ולתרום בעצמם לקהילה באמצעות עשייה חברתית.
פעילויות הקבוצה מתבססות על מיזמים יצרניים, קמעוניים וחברתיים, אשר מהווים אמצעי להשגת מטרת העל של הקבוצה: שיקום תעסוקתי וחברתי, ככלי לקידום מסע ההחלמה האישי של כל מתמודד.
במסגרת הקבוצה פועלים מספר מיזמים ברחבי ישראל.
במסגרת תחום המפעלים פועלים שמונה מפעלים משלבים המהווים מסגרת תעסוקתית שיקומית בתחום הייצור.
המפעלים ממוקמים בחיפה, נתניה, ראש העין, באקה אל-גרבייה, טייבה, ראשון לציון, לוד ובאר שבע ומערך ההפצה שלהם מגיע לרחבי ישראל.
בין השאר, המפעלים מייצרים: שוקולדים, סבונים, נרות מיוחדים, מוצרי נייר ממוחזר, מארזי ממתקים מעוצבים ומתנות.
חלק מן המוצרים מיוצרים בשיתוף פעולה עם יזמים ומעצבים פרטיים.
תחום זה מהווה את אחד מערוצי ההפצה המרכזיים של המפעלים, והוא כולל רשת עמדות מכירה של מתנות ערכיות ואיכותיות.
הרשת מהווה בסיס להכשרה ואימון בסוגי תמיכה משתנים, בדגש על קידום מיומנויות תקשורת ויחסי אנוש דרך התמחות בעולם הקמעונאי.
"קפה טוב" היא רשת בתי קפה הפועלים בקהילה, המאפשרים תהליך של קידום אישי ומקצועי באמצעות התנסות מעשית בעולם התעסוקה, במטרה להוות גשר לתעסוקה בשוק החופשי.
"סיפור חוזר" הוא מיזם חברתי סביבתי המאפשר הזדמנויות תעסוקתיות דרך מכירת ספרים יד שנייה.
"משחק חוזר" הוא מיזם חברתי סביבתי העוסק במיחזור, השמשה ומכירת משחקי קופסה יד שנייה בדוכני מכירה ייעודיים עם דגש סביבתי וחברתי.
תחום זה עוסק בהכשרה תעסוקתית בתחום הטיפוח והסטיילינג, ובהעלאת תחום זה למודעות, כחלק מההשתלבות התעסוקתית והחברתית בקהילה.
"יאללה מבלים אחרת", "מבלים פלוס" ו"סווא" הן תוכניות של הקבוצה המבטאות תפיסה חדשה יחסית בתחום תרבות הפנאי והחברה לאוכלוסייה הזכאית לסל שיקום.
השירות קיים משנת 2003, מתפרש על פני יישובים רבים וניתן לאלפי משתתפים במגזרים השונים ברחבי ישראל.
התוכניות פועלות לקיום מפגשים חברתיים מגוונים, לאנשים המתמודדים עם מגבלה נפשית, על מנת להגביר עצמאות חברתית, עשייה מהנה ומשמעותית בשעות הפנאי, השתלבות ומעורבות מלאים בקהילה וחוויה חברתית חיובית באופן נורמטיבי.
מתחם של 500 מ"ר במפרץ חיפה הכולל מרכז מבקרים, סדנאות וחנות לממכר מאפים ועוגיות בעבודת יד.
180 מתמודדי נפש פועלים במתחם כחלק משיקום תעסוקתי של עמותת "שכולו טוב".
המתחם תוכנן על ידי משרד האדריכלים דובינסקי והוא מורכב מחלל עבודה, חלל לקיום סדנאות וחנות לממכר מאפים ועוגיות.
מודל התעסוקה הנתמכת בשיקום הפסיכיאטרי הוא מודל מבוסס ראיות שתכליתו לסייע למתמודדים למצוא ולהשתלב באופן מיטבי בעבודות בשוק החופשי.
באמצעות מודל זה, ותוך שימוש במודל היחידה המשלבת אשר פותח בקבוצה, לקוחות הקבוצה מקבלים סיוע רציף בתהליך חיפוש ומציאת עבודה בשוק החופשי.
סביבת עבודה נורמטיבית ככל האפשר במסגרתה לומדים המתמודדים הרגלי עבודה, מיומנויות וכללי התנהגות.
הגדרת והשגת מטרות חיים אישיות.
יצירת תהליך שיוביל אל היעד התעסוקתי הרצוי: בחירה- השגה- שמירה, כולל ליווי ושילוב בתעסוקה בשוק החופשי.
עמידה בעקרונות השיקום וההחלמה בבריאות הנפש.
שיקום תעסוקתי וחברתי המתבסס על עקרונות ההחלמה - תקווה, זהות חיובית, משמעות ואחריות.
האדם במרכז, מכוון ומוביל את תהליך השינוי של עצמו.
מקסום אפשרויות הבחירה, בהתאם לרצונו וצרכיו של כל אדם.
כל התחומים התעסוקתיים של הקבוצה פועלים על פי מודל היחידה המשלבת, מודל מקצועי שפותח בקבוצה ונועד לסייע למתמודדים להתנייד באופן מיטבי ברצף התעסוקתי תוך תמיכה וליווי קבועים.
המודל מציע טווח רחב של אפשרויות תעסוקה, אימון והכשרה המתקיימות במקביל, לבחירת המתמודד על פי רצונו, בליווי מקצועי.
כל זאת, במטרה לסייע לו להשתלב בהצלחה בעבודה המתאימה לו בשוק החופשי ולהתמיד בה לאורך זמן.
הקבוצה מעודדת צרכנות חברתית באמצעות שיווק ומכירת מתנות המיוצרות על ידי המתמודדים כחלק מתהליכי השיקום וההחלמה שלהם.
בין לקוחות הקבוצה ניתן למנות את בנק מזרחי, פלאפון, האוניברסיטה הפתוחה, HP וחברת אואזיס.
הקבוצה מתאימה את מוצריה לדרישות הייחודיות של כל לקוח.
הקבוצה משקיעה במחקר יישומי שמטרתו לשפר באופן מתמיד ושיטתי את שירותי השיקום שהקבוצה מספקת, ומתוך כוונה לחזק את הידע ויישום מבוסס ראיות של תוכניות לקידום השיקום, ההחלמה וההשתלבות החברתית של אנשים עם מוגבלויות על רקע נפשי באופן כללי.
במסגרת פעילות יחידת המחקר והפיתוח מתקיימת, בין השאר, הערכה תוך-ארגונית אשר בוחנת את יעילות שירותי השיקום הניתנים בקבוצה, מתקיים שיתוף פעולה מחקרי עם חוקרים מישראל ומחוצה לו, מופק ומופץ גיליון חודשי הכולל ידע עדכני ומבוסס ראיות בתחום השיקום הפסיכיאטרי וזרקור חודשי על נושא מרכזי בתחום השיקום.
בנוסף, יחידת המו"פ עורכת התמחות במחקר לזכאי סל שיקום, בעלי השכלה אקדמית, אשר מבקשים להשתלב כעוזרי מחקר ועוזרי הוראה במוסדות אקדמיים בישראל.
המחקר בקבוצה נערך בהתאם להנחיות האגף לשירותי בריאות הנפש במשרד הבריאות ובקו אחד עם הקריטריונים המחקריים הקפדניים ביותר.
ב-2020 זכתה העמותה בפרס זוסמן-ג'וינט למצוינות בתחום השירותים החברתיים בישראל בקטגוריית "מודלים חדשניים למתן שירותים חברתיים במציאות משתנה".
בנובמבר 2016, תחקיר עיתונאי שערך המגזין המקוון "שיחה מקומית" חשף עדויות של מתמודדים אודות תנאי עבודה לא הולמים והשתקה של תלונות.
עובדי מסגרות שיקום תעסוקתי אינם נחשבים לעובדים מן המניין: במפעלים מוגנים לא קיימים יחסי עובד–מעביד, העובדים לא מורשים להתאגד והם אינם זכאים לשכר מינימום.
בעבור עבודתם, מקבלים המתמודדים דמי-שיקום הנעים בין 2.5 ל-18 ש"ח לשעה.
קבוצת ריאליטי היא קבוצת קרנות הנדל"ן הפרטית הגדולה בישראל, המנהלת קרנות פרטיות להשבחה ומימון באזורי ביקוש בשווקים אסטרטגיים.
הקבוצה, הנחשבת לאחד הגורמים המובילים בתחומה במשק הישראלי, מנהלת כ-14 מיליארד ש"ח באמצעות 11 קרנות השקעה הפועלות במגזרי נדל"ן מגוונים.
במהלך פעילותה, רכשה ומימשה הקבוצה עשרות נכסים.
משקיעי הקבוצה הם ברובם גופי השקעה מוסדיים, לרבות קרנות פנסיה, חברות ביטוח, בנקים, בתי השקעות ואוניברסיטאות, לצד חברות ומשקיעים פרטיים בישראל ובעולם.
הקבוצה מורכבת מצוותים רב-תחומיים מרקעים מגוונים, אשר מיישמים תפיסה אסטרטגית הוליסטית מקיפה בהשקעות וניהול נדל"ן.
הקבוצה נוסדה בשנת 2008 על ידי ד"ר מיכאל (מיקי) ורדי (מייסד), אסף ורדי (מייסד ושותף מנהל) ואוהד רוזן (מייסד ושותף מנהל).
בתחילת דרכה פעלה הקבוצה כמנהלת קרנות פרטיות הפועלות באסטרטגיית Value-Add, תוך מיקוד בהשבחת נכסי נדל"ן בשוק הישראלי בלבד ובמהלך השנים הרחיבה את פעילותה והקימה פעילויות נוספות.
הזרוע המרכזית של הקבוצה, החלה בפעילותה בשנת 2008.
אסטרטגיית הקרן כוללת זיהוי נכסים בעלי פוטנציאל השבחה מתוך מטרה להעלאת הערך תוך קידום נוף הנדל"ן הישראלי.
פעילות קרנות האקוויטי כוללת שיתוף פעולה עם רשויות מקומיות לקידום פרויקטים בתחום ההתחדשות העירונית והפיתוח העירוני.
החלה בפעילותה בשנת 2021. מנהלי הקרן הם משה הרדי (שותף מנהל וחבר ועדת אשראי), יוני מיחאוי (שותף, משנה למנכ"ל) וצביקה רטיג (סמנכ"ל אשראי).
הקרן פועלת באסטרטגייה ייחודית של חוב אקטיבי (active debt), מתמחה במתן מימון הון עצמי לפרויקטי נדל"ן בישראל במגוון תחומים: מגורים, מסחר, משרדים, לוגיסטיקה, תעשייה, דיור מוגן ופרויקטים של עירוב-שימושים.
שירותיה כוללים מימון הון עצמי לרכישת קרקעות, השבחת נכסים, ליווי מימון לפרויקטי בנייה, מימון פרויקטי התחדשות עירונית, הלוואות גישור וחילוץ הון עצמי ועוד.
החלה בפעילותה בשנת 2019, ומתמחה בנכסים מסחריים מניבים באזורים מטרופוליניים בגרמניה, תוך התמקדות במרכזים מסחריים מקומיים בהם מעורבים מותגים מובילים.
הקרן פועלת באסטגטריית Core Plus, המשלבת השקעות בסיס (Core) עם רכיבים בעלי פוטנציאל השבחה וסיכון גבוה יותר (Plus) זאת, תוך התמקדות בנכסים עם שיעור תפוסה גבוה, חוזי שכירות ארוכי טווח ותשואות יציבות.
זרוע ההשקעות בטכנולוגיה של הקבוצה, המשקיעה בחברות סטארט-אפ בשלבים מוקדמים הפועלות בתחום המשלב בין נדל"ן לטכנולוגיה.
הקרן מספקת לחברות בפורטפוליו שלה רשת של קשרים ישירים לשוק, לצד מעטפת מקצועית וליווי שוטף.
בין החברות הנמצאות בפורטפוליו של החברה, נכון ל-2025: RightHear, Homaze, blockA.
פעילות פילנתרופית - קרן "אדוות"
קרן פילנתרופית שהוקמה בשנת 2022 על ידי משפחות ורדי ורוזן, מייסדות קבוצת ריאליטי, למען שיפור איכות החיים של חולים ובני משפחותיהם באמצעות הנגשת רפואה אינטגרטיבית במערכת הבריאות הציבורית בישראל.
הקרן פועלת בשיתוף עם כ-22 מרכזים רפואיים וצוותים טיפוליים למתן שירותי רפואה משלימה למטופלים, תמיכה במחקר קליני והכשרת צוותים רפואיים.
קבוצת ריאליטי משתפת פעולה עם אוניברסיטת בר-אילן במסגרת תוכנית רום - מסלול לימודי שמאות מקרקעין ונדל"ן במסגרת תואר ראשון, אשר משלבת לימודים אקדמיים עם מנטורינג מטעם ריאליטי.
קבוצת שגריר שירותי רכב בע"מ היא חברה ישראלית המספקת שירותי דרך לרכב, שירותי מוסך ופחחות.
הקמת החברה החלה בסוף שנת 1983, כאשר חברות הביטוח "הסנה" ו"הפניקס יחד עם חברת "דלק" רכשו את חברת שירותי הגרירה "מגור", אחר כך רכשו חברה נוספת ו"שגריר" החלה לפעול בינואר 1984. בשנת 1990 היו לחברה כ-300 אלף מנויים.
בשנת 2004 נמכרה החברה לחברת ההשקעות DBSI.
הרכישה בוצעה באמצעות חברת "פוינטר טלוקיישן" המספקת שירותי איתור ומיגון לרכב, בה גם החזיקה DBSI.
בשנת 2016 התפצלה מחברת פוינטר והונפקה בבורסה לניירות ערך בתל אביב, ובכך הפכה לחברה ציבורית.
באוגוסט 2025 הודיעה הקבוצה על רכישה של יותר מ-50% ממניות קולומן כלבוס פתרונות תחבורה, העוסקת בייבוא מכוניות.
הפעילות המרכזית של חברת שגריר הוא בתחום שירותי הדרך והגרירה.
יש לה מערך של מכונאים, חשמלאי רכב וגוררים הפרוש בכל רחבי ישראל, המעניק שירותי דרך למנויי החברה.
לצד שירותי הדרך והגרירה, לשגריר רשת ארצית של מרכזי שירות המתמחים בפחחות וצבע לרכב.
במרכזי השירות מטפלים ברכבים לאחר תאונה בהשבת הרכב לתקינות, תיקוני פחחות צביעה איכותית.
המרכזים נמצאים "בהסדר" עם רוב חברות הביטוח ומסייעים בתביעות צדי ג' ללקוחות, סוכני ביטוח וחברות הביטוח.
קבוצת שגריר מחזיקה ב–72% מחברת Car2Go הפועלת בתחום שיתוף מכוניות בישראל.
בשנת 2018 קבוצת שגריר הקימה חברת בת בשם "מסה-ית" העוסקת בתחום שירותי תובלה והובלת מטען כבד.
קבוצת שח"ל הייתה קבוצת ההכשרה הקיבוצית הדתית הראשונה.
הקבוצה פעלה באזור רחובות בשנות ה-30 של המאה ה-20.
קבוצת שח"ל הוקמה בשנת 1929 על ידי עולים מרומניה וגליציה, לאחר מאורעות תרפ"ט, ונקראה על שמו של שמואל חיים לנדוי שהיה מראשי ומקימי הפועל המזרחי.
קבוצה זו הייתה קבוצת ההתיישבות הקיבוצית הדתית הראשונה והשתייכה לתנועת הפועל המזרחי.
לאחר כמה חודשים מהקמתה קנתה עבורה תנועת הפועל המזרחי חלקה בשעריים בסמוך לרחובות ושם התיישבה במשך כ-7 שנים.
כמה וכמה פעמים הקבוצה הייתה על סף פירוק בשל הקושי הכלכלי.
בשנת 1937 הוקצה עבורה שטח בעמק בית שאן וחברי הקבוצה, יחד עם קבוצת רודגס מאזור פתח תקווה וקבוצה קטנה נוספת מכפר יעבץ הקימו שם יחד את הקיבוץ הדתי הראשון - טירת צבי.
התנועה הציונית שמה לה למטרה לישב את הארץ ולפתח את החקלאות בה.
המצב הכלכלי בארץ בראשית המאה ה-20 הקשה מאוד על העולים ובפרט על החלוצים שהיו מעוניינים לעסוק בחקלאות, לשרוד בארץ.
אחת מדרכי ההתמודדות הייתה בעזרת חיי שיתוף בקבוצה.
לחלוצים הדתיים נוספו קשיים רבים אף יותר.
המגבלות על עבודה בשבת, הקונפליקטים בין עולם הערכים הדתי לעולם הערכים הלאומי ועוד.
החיים בקבוצה עזרו לחבריה גם מבחינה כלכלית אך גם מבחינה חברתית ופסיכולוגית להתמודד עם הקשיים הרבים.
על אף זאת, עד סוף שנות העשרים לא קמה אף קבוצה דתית שתהווה כר נח להתיישבות עבור חלוצים דתיים.
לאחר מאורעות תרפ"ט, הוקמה על ידי 7 אנשים שעלו מגליציה ורומניה, קבוצת שח"ל.
הקבוצה עסקה בעבודות מזדמנות באזור תל אביב ורחובות.
בתחילה לא היה מדובר בקבוצה במובן הקלאסי של המילה, אלא יותר בקואופרטיב.
זה היה מקום קליטה נוח עבור עולים דתיים שרצו לפתוח בחיים חדשים בארץ ישראל.
הגברים היו עובדים ב"עבודות חוץ", עבודות מחוץ לקבוצה, והנשים התפצלו בין אלו שעבדו בתוך הקבוצה לאלו שכמו הגברים עבדו בחוץ.
התנאים הקשים הובילו להחלטה לפרק את הקבוצה, אולם 3 מהם החליטו להפוך לקבוצה של ממש ויצרו קופה משותפת.
בתוך חודשים אחדים מהקמת קבוצת שח"ל המתחדשת קנה הוועד הפועל של הפועל המזרחי 5 דונם בשעריים ליד רחובות, עבור הקבוצה.
הקבוצה התקשתה להשיג עבודה ומצאה עצמה בין הפטיש לסדן.
מצד אחד עבור הסתדרות העובדים הם היו בן חורג, ומן הצד השני, התושבים המקומיים חברי המזרחי ראו אותם כחלק מההסתדרות ולא כשותפים לדרך.
יחד עם זאת, הדת היוותה חלק מחזק מאוד עבור הקבוצה, החוויות הרוחניות מהשבתות נתנו לחברי הקבוצה כוחות למהלך השבוע.
כשנה לאחר ההקמה, הגיע גל שני של מצטרפים מסלוניקי.
בשנת 1934 הקשיים המרובים גרמו להחלטה על פירוק הקבוצה, אולם אז הוצעה לחברים האפשרות להתאחד עם קבוצה בשם 'עובדיה' מפולין, וכך באמת נעשה.
מאז האיחוד נעשתה הקבוצה יציבה יותר, וכמות האנשים הגיעה לכ-25, יחד עם זאת, כעת הקבוצה הייתה זקוקה להרבה יותר עבודה לספק לחבריה.
במשך השנים הצטרפו עוד ועוד חברים, כך שבשנת 1937 כבר מנתה הקבוצה כ-50 איש.
העלייה לקרקע וסיומה של קבוצת שח"ל
כאשר הועלתה תוכנית עליה להתיישבות קבע בעמק בית שאן, התברר שהישוב יהיה זקוק ל-80 איש לפחות כדי להחזיק את עצמו.
לכן הוצע לשם כך איחוד בין שלוש קבוצות, קבוצת שח"ל, קבוצת רודגס של יוצאי גרמניה מאזור פתח תקווה וקבוצה קטנה נוספת מכפר יעבץ.
לאחר דיון סוער החליטו חברי הקבוצה להענות להצעה, ובקיץ 1937 הקימו בעמק בית שאן את הקיבוץ הדתי הראשון - טירת צבי.
קבוצת קנטאור A, נקראת גם קבוצת M83 וכן קבוצת קנטאור A/M83 היא קבוצת גלקסיות שנמצאת במרחק של כ-13 מיליון שנות אור משביל החלב ומשתרעת על קבוצות הכוכבים קנטאור, זאב ונחש מים.
הקבוצה מונה כ-80 גלקסיות, רובן הגדול גלקסיות ננסיות, אשר מושפעות מכוח כבידה הדדי הפועל ביניהן.
שתי הגלקסיות הגדולות והמסיביות בקבוצה הן קנטאור A וגלקסיית גלגל הרוח הדרומית (M83) שעל שמן נקראת הקבוצה.
קוטרה של קבוצת קנטאור A כ-10 מיליון שנות אור, מסתה הכוללת היא מסות שמש והיא מכילה כ-80 גלקסיות.
הקבוצה בנויה משתי תת-קבוצות עיקריות: תת-קבוצת קנטאור A ותת-קבוצת M83, כאשר המרחק בין מרכזי שתי התת-קבוצות הוא כ-4.9 מיליון שנות אור, אך למרות ההפרדה הגדולה ביניהן, נראה שלשתי התת-קבוצות מהירות דומה ביחס לקבוצה המקומית ולכן סביר שהן מהוות קבוצה אחת ולא שתי קבוצות נפרדות.
בקבוצה שבע גלקסיות גדולות וכל השאר הן גלקסיות ננסיות, כאשר רוב הגלקסיות הגדולות הן ספירליות ורוב הגלקסיות הננסיות הן לא-סדורות.
תת-קבוצת קנטאור A היא החלק הקרוב יותר אל הקבוצה המקומית במרחק של כ-12 מיליון שנות אור משביל החלב, וכן זהו החלק העיקרי של הקבוצה שבמרכזו נמצאת גלקסיית קנטאור A.
בחלק זה נמצאות בעיקר גלקסיות עם אוכלוסיית כוכבים זקנה יחסית, שמסתן מהווה כ-90% ממסת הקבוצה.
תת-קבוצת M83 היא החלק הרחוק יותר של קבוצת הגלקסיות במרחק של כ-15 מיליון שנות אור משביל החלב, ובמרכזה גלקסיית גלגל הרוח הדרומית.
חלק זה מכיל גלקסיות עם אוכלוסיית כוכבים צעירה יותר ומסתו הכוללת היא רק כ-10% ממסת הקבוצה.
רק גלקסיית גלגל הרוח הדרומית היא גלקסיה גדולה וכל השאר ננסיות, כאשר אחת מהן מהן בהירה יחסית:
שם הגלקסיה סוג סיווג מורפולוגי בהירות נראית מרחק (במליוני שנות אור) קבוצת כוכבים הערות גלקסיית גלגל הרוח הדרומית(M83, NGC 5236) גלקסיית מוט ספירלית SAB(s)c נחש מים הגלקסיה השנייה הכי גדולה בקבוצה NGC 5253 גלקסיה לא-סדורה ננסית Im pec קנטאור מתרחשת בה יצירת כוכבים אינטנסיבית
בין קבוצת קנטאור A והקבוצה המקומית נמצאת תת-קבוצת NGC 3109 (תת-קבוצת משאבה-סקסטנט), שמכילה ארבע גלקסיות, הגדולה שבהן היא NGC 3109, וייתכן שהיא מהווה חלק מהקבוצה המקומית.
הקבוצה גובלת באזור גדול מאוד, שגובל גם בקבוצה המקומית ושכמעט ואין בו גלקסיות.
אזור זה מכונה "הריק המקומי" והוא מתמשך למרחק של לפחות 200 מיליון שנות אור מהקבוצה המקומית.
במרחק של כ-5.5 מיליון שנות אור מקבוצת קנטאור A נמצאת גלקסיית המחוגה.
מרחק זה דומה למרחק שבין תת-קבוצת קנטאור A ובין תת-קבוצת M83, אבל למרות המרחק הדומה, נראה שהיא אינה קשורה לקבוצה.
איי.טי.או שמלצר החזקות בע"מ, המוכרת בשם "קבוצת שלמה", היא חברת החזקות ישראלית פרטית שעוסקת, באמצעות חברות בנות בשירותי הרכב, עסקי נדל"ן, תקשורת, ביטוח, מספנות ולוגיסטיקה ועוד.
בשליטת הקבוצה נמצאות, בין השאר, שלמה החזקות, קבוצת אפקון החזקות, שלמה ביטוח, שלמה מוטורס, שלמה מוסכים ושירותי דרך, מספנות ישראל ונמל מספנות ישראל, שלמה נדל"ן, קבוצת גולד בונד, תדיראן טלקום, תלמה שלמה תיירות, והתאגידים המדווחים ש.
שלמה נדל"ן, והיא בעלת עניין בחברה הבורסאית תעשיות מספנות ישראל.
גרעין הקבוצה הוקם בשנת 1969 על ידי שלמה שמלצר, החברה החלה את דרכה כחברת השכרת רכב, ליסינג ומתן שירותים לכלי רכב.
לקבוצה צי של יותר מ-78,000 כלי רכב.
המחזור של כלל תחומי הפעילות העסקיים של קבוצת שלמה עמד בשנת 2024, על 5.8 מיליארד ש"ח.
בעלת השליטה בחברה היא עתליה שמלצר, ויו"ר הקבוצה הוא אסי שמלצר.
שלמה החזקות בע"מ הוקמה בשנת 1969 כחברה להשכרת רכב ומתן שירותי רכב.
בשנת 1983 נרשמו מניותיה של החברה למסחר בבורסה לניירות ערך בתל אביב.
בדצמבר 2010 הפכה החברה לחברה פרטית שהיא תאגיד מדווח.
ב־1990 הצטרפה לקבוצה חברת "גולד בונד-קונטרם", המתמחה בתחום אחסנה ושינוע של מכולות ובמתן פתרונות לוגיסטיים למטענים.
בשנת 1991 הוקם "שלמה השכרת רכב", המרכז הלוגיסטי הראשון של הקבוצה, בקריית אריה בפתח תקווה.
באותה שנה הקבוצה קיבלה את הזיכיון למכירת רכבי סקודה בישראל.
ב־1995 השתתפה הקבוצה ברכישת מספנות ישראל, לאחר שבממשלה החליטו להפריט את החברה.
בשנת 1996 רכשה קבוצת שלמה את חברת "קופל נהיגה עצמית" ושינתה את שמה ל"חברת ניו קופל", שקיבלה את ניהול צי הרכב של לקוחות קבוצת שלמה.
בשנת 2002 קיבלה החברה את הזיכיון לפעילות בישראל של חברת השכרת הרכב העולמית "Sixt".
ב־2003 נרכשה חברת "פויכטונגר", שהפכה לקבוצת ההחזקות "אפקון".
החברה נסחרת בבורסה לניירות ערך בתל אביב ומתמחה בתחומי תשתיות, מערכות אלקטרומכניות, בקרה ואוטומציה וכן בתחום התקשורת.
ב־2005 הרחיבה הקבוצה את פעולתה אל מחוץ לגבולות ישראל עם הקמתה של הזרוע שזכתה לכינוי "שלמה רומניה", אשר מספקת שירותי ליסינג, השכרה ומכירה של רכבים.
בשנת 2008 עמד מחזור הקבוצה על 4.3 מיליארד ש"ח.
ב־2011 קיבלה הקבוצה זיכיון ליבוא מותג הרכב הגרמני "אופל" בישראל מידי יבואנית הרכב UMI, וגם באזור בוקרשט, רומניה.
ב-2011 הקבוצה הקימה את "קריית שלמה", מרכז שירות ולוגיסטיקה הממוקם סמוך לצריפין באמצעות חברת הנדל"ן שלה.
במתחם, המתפרש על יותר מ-60 דונמים, מציעה הקבוצה שירותי ליסינג תפעולי, השכרת רכב, מכירות מכוניות משומשות ומוסך.
בנוסף, משמש המרכז כמתחם הלוגיסטי והניהולי עבור הקבוצה.
בשנת 2014 החברה הייתה אמורה לרכוש את חברת הדלק סונול מידי קבוצת עזריאלי, אך עסקה זו נקטעה בעקבות מותו הפתאומי של שלמה שמלצר, ויממה לאחר מכן גם עם פטירתו של דוד עזריאלי.
בעקבות כך, מונה בנו אסי שמלצר ליו"ר הקבוצה ואלמנתו עתליה שמלצר לבעלת השליטה בקבוצה.
בשנת 2015 זכתה קבוצת שלמה במכרז על חסות בהיכל קבוצת שלמה ומיתוג הקבוצה באולם, אשר משמש בין היתר כאולם הביתי של קבוצת הפועל תל אביב (כדורסל), למשך 8 שנים.
באוגוסט 2017 הוקמה חברת איי.טי.או שמלצר החזקות בע"מ, כחברה אם לחברות שבקבוצת שלמה.
ב-2017 רכשה קבוצת שלמה את הזיכיון ליבוא תוצרת החברה הסינית BYD והחלה בייבוא רכבים ואוטובוסים חשמליים.
במסגרת הזיכיון יובאו 10 אוטובוסים חשמליים ראשונים בשנת 2019, אשר השתלבו במערכת התחבורה הציבורית של חברת אגד בירושלים.
בנוסף, יזמה החברה את הקמתו של מכון שלמה לתחבורה חכמה באוניברסיטת תל אביב להנצחת פעילותו של שלמה שמלצר.
המכון מתמקד במחקר ופיתוח יישומים מתקדמים בתחום התחבורה החכמה.
בשנת 2019 העבירה קבוצת שלמה את זיכיון "אופל ישראל" לידי קבוצת לובינסקי, וזאת במטרה להתמקד בשירותים ולא במוצרים.
בשנת 2020 החל לפעול שירות הרכב השיתופי של הקבוצה תחת השם "שלמה סיקסט SHARE".
במסגרת השירות נפרסו רכבים ברשויות מקומיות שונות בישראל, ביניהן תל אביב, ירושלים ועוד יותר משמונים רשויות מקומיות.
בשנת 2022, הוקמה חברת "שלמה מוטורס" בשיתוף חברת צ'מפיון מוטורס.
חברת שלמה מוטורס החלה לשווק רכבים חשמליים פרטיים מבית BYD הסינית (הזיכיון שייך לקבוצת שלמה ומיועד לייבוא אוטובוסים ורכבים פרטיים).
בשנת 2023, החברה מובילה את המכירות בקטגוריית הרכב החשמלי בישראל.
בשנת 2023, קבוצת שלמה העניקה חסות בת חמש שנים על מועדון הכדורסל, הפועל תל אביב.
מאז, שמה הרשמי החדש של הקבוצה הוא "הפועל שלמה תל אביב".
מגרש הבית הרשמי של הקבוצה הוא היכל קבוצת שלמה הממוקם בתל אביב.
חברת איי.טי.או שמלצר החזקות בע"מ, המוכרת בשם "קבוצת שלמה", כוללת מספר חברות, ובהן:
שלמה החזקות מספקת שירותי רכב ללקוחות ממשלתיים, ציבוריים, פרטיים ועסקיים.
החברה מחזיקה בצי של כ-78,000 כלי רכב.
החברה פועלת באמצעות מספר חברות-בת.
חטיבת הליסינג התפעולי של "ש.
שלמה החזקות" היא חברת הליסינג הגדולה ביותר בישראל.